EkBass/fiwiki-20250220-pages-articles huggingface dataset:
The Campaign for North Africa

The Campaign for North Africa (alaotsikolla "The Desert War, 1940–43", lyhenne CNA) on Simulation Publicationsin vuonna 1979 julkaisema sotapelien genreen kuuluva lautapeli, jonka aiheena on toisen maailmasodan Pohjois-Afrikan rintama. Peli on tullut tunnetuksi sen erittäin pitkäksi arvioidusta kestosta jonka on arvioitu olevan jopa 1 500 tuntia tai 41 päivää (noin 9 viikkoa yhtämittaista pelaamista), sekä siitä ettei sitä todistettavasti ole koskaan pelattu loppuun asti - ei edes pelin tekijöiden toimesta ennen julkaisua. Pelin sääntökirja on noin 180 sivua pitkä. == Aiheesta muualla == * The Campaign for North Africa BoardGameGeekissä == Lähteet ==
Nooa Nyman

Nooa Nyman (s. 2. heinäkuuta 2005 Helsinki) on suomalainen jääkiekkopuolustaja, joka edustaa SM-liigajoukkue Kiekko-Espoota. Hän pelaa pääasiassa seuran U20-joukkueessa. == Ura == === Seuraura === Nyman on Helsingin IFK:n kasvatti. Hän voitti kaudella 2022–2023 U18 SM-pronssia. Kaudeksi 2023–2024 Nyman siirtyi Kiekko-Espoon U20-joukkueeseen. Hän oli seitsemällä osumallaan joukkueen eniten maaleja tehnyt puolustaja Joose Inhalan kanssa. Nyman debytoi Kieko-Espoon Mestis-joukkueessa 25. lokakuuta 2023 Kooveeta vastaan. Hän sai ottelussa syöttöpisteen. Nyman sai myös kahden minuutin jäähyn estämisestä, mutta sittemmin hänet asetettiin yhden ottelun mittaiseen pelikieltoon, kun Mestiksen kurinpito katsoi Nymanin olkapään ojentuneen ja osuneen vastustajaa päähän. Kauden edetessä hän sai säännöllisemmin vastuuta Mestiksessä, jossa Nyman pelasi lopulta 15 runkosarjaottelua tehden neljä syöttöpistettä ja 11 pudotuspeliottelua ilman tehopisteitä. Hän voitti kauden päätteeksi Mestis-pronssia. Kaudeksi 2024–2025 Kiekko-Espoon miesten joukkue nostettiin SM-liigaan, jossa Nyman debytoi 1. helmikuuta 2025 vieraissa Tampereen Ilvestä vastaan. Hänelle ja Atte Heinäselle avautui paikat Kiekko-Espoon kokoonpanosta, kun Ville Lajunen loukkaantui ja Niko Seppälä jätti joukkueen. Nyman merkittiin joukkueen kolmospuolustajapariin Kasper Kotkansalon viereen. Hän sai ottelussa jääaikaa 12.25 minuuttia ja Nymanille merkittiin teholukema –2. === Maajoukkueura === Nyman on pelannut 12 nuorten maaottelua. Hän toimi Suomen alle 20-vuotiaiden maajoukkueen varakapteenina elokuussa 2024 Sveitsin Zugissa pelatussa viiden maan turnauksessa. == Tilastot == 2022–2023 HIFK U20-SM 11 2 1 3 6 – – – – – 2023–2024 Kiekko-Espoo U20-SM 33 7 13 20 14 – – – – – Kiekko-Espoo Mestis 15 0 4 4 6 11 0 0 0 2 1 kausi yhteensä Mestis 15 0 4 4 6 11 0 0 0 2 == Lähteet == * * * === Viitteet === Luokka:Suomalaiset jääkiekkoilijat Luokka:Kiekko-Espoon pelaajat Luokka:Vuonna 2005 syntyneet Luokka:Elävät henkilöt
Henrik Landerholm

Henrik Landerholm (s. 1963) on ruotsalainen virkamies, diplomaatti ja maltillisen kokoomuksen poliitikko. Hän toimi kansanedustajana vuosina 1991–2002. Vuonna 2022 hänet nimettiin kansallisen turvallisuuden neuvonantajaksi. Hän joutui eroamaan tammikuussa 2025, kun hänen toiminnastaan oli aloitettu poliisin esitutkinta. Landerholmin epäiltiin unohtaneen salassapidettäviä asiakirjoja tukholmalaisen kurssikeskuksen kaappiin. Landerholm kävi upseerikoulun 1980-luvulla ja palveli Södermanlandin rykmentissä. Vuosina 1990–1992 hän oli ajatuspaja Timbron tiedotuspäällikkö ja 1992–1994 asiantuntija puolustusministeriössä. Vuosina 1986–1992 hän oli kunnanvaltuutettu Strängnäsissä. Hän johti Ruotsin maanpuolustuskorkeakoulua 2002–2008 ja oli Ruotsin suurlähettiläs Liettuassa 2013–2017 sekä Yhdistyneissä arabiemiraateissa 2017–2021. Landerholmin sisar on poliitikko Karin Enström. ==Lähteet== ==Aiheesta muualla== Luokka:Ruotsin kansanedustajat Luokka:Ruotsalaiset virkamiehet Luokka:Maltillisen kokoomuksen poliitikot Luokka:Ruotsin suurlähettiläät Luokka:Ruotsalaiset upseerit Luokka:Rehtorit Luokka:Vuonna 1963 syntyneet Luokka:Elävät henkilöt
Ruotsin maanpuolustuskorkeakoulu

Ruotsin maanpuolustuskorkeakoulu (; lyh. FHS) on ruotsalainen valtiollinen korkeakoulu, joka antaa koulutusta sotataidossa ja kansallisen turvallisuuden varmistamisessa. Maanpuolustuskorkeakoulu koostuu neljästä tiedekunnasta (puolustusjärjestelmät, sotatiede ja sotahistoria, johtajuuskoulutus, valtio- oppi ja oikeustiede). Maanpuolustuskorkeakoulu perustettiin vuonna 1952. Vuonna 1997 se yhdistettiin Ruotsin sotilaskorkeakoulun kanssa. Korkeakoulussa on noin 2 000 opiskelijaa kahdella kampuksella, Tukholmassa ja Karlstadissa. ==Kuvia== Försvarshögskolan 01.JPG|Päärakennus Tukholmassa ==Lähteet== ==Aiheesta muualla== Luokka:Ruotsin yliopistot ja korkeakoulut Luokka:Ruotsin asevoimat Luokka:Sotakorkeakoulut
Junkohalli

Junkohalli (myös Arina Areena Kemi) oli Kemissä Junkon kaupunginosassa vuosina 1989–2021 sijainnut jalkapallohalli, joka oli Lapin suurin jalkapallohalli. Junkohallin paikalla oli historiansa aikana kaksi ylipainehallia, jotka romahtivat historiansa aikana kaikkiaan neljä kertaa vuosina 2011, 2013, 2015 ja 2019. Kolmen ensimmäisen syynä oli lumikuorma ja neljännessä tapauksessa huoltomiehen tohelointi. == Historia == Vuonna 1989 käyttöön otettu Junkohalli oli aluksi Kemin kaupungin omistuksessa, mutta vuonna 2009 se siirtyi Kemin Palloseuran, PS Kemi Kingsin, Kemin Innon, Kemin Pallotovereiden ja Visan Pallon perustaman Junkohalli Oy:n omistukseen. Lämmittämättömän Junkohallin kenttä oli pitkään hiekkapintainen, kunnes ensimmäinen tekonurmi asennettiin vuonna 2009. Junkohalli romahti lumikuorman painosta ensimmäisen kerran tammikuussa 2011, jolloin se alkoi jo olemaan käyttöikänsä lopussa. Kun halli romahti jälleen talvella 2013 päätettiin se korvata uudella slovakialaisen Duol Worksin valmistamalla hallilla, joka pystytettiin tammikuussa 2014. Uusi halli tunnettiin myös sponsorinsa Osuuskauppa Arinan mukaan nimellä Arina Areena Kemi. Uusi halli romahti lumen painosta jo vuoden kuluttua tammikuussa 2015, vaikka valmistajan mukaan sen ei olisi pitänyt olla mahdollista. Kesällä 2019 hallin seinää repesi korjaustöiden yhteydessä ja lopulta koko halli romahti jälleen kerran. Romahtanut halli makasi maassa lähes kaksi vuotta, kun korjaustöistä ei päästy yhteisymmärrykseen. Halli poistettiin lopullisesti käytöstä toukokuussa 2021. Paikalle jäi edelleen kattamaton tekonurmi. Velkainen halliyhtiö meni konkurssiin romahtamisen jälkeen helmikuussa 2020. Halliyhtiötä rahallisesti tukenut Kemin kaupunki teki konkurssista rikosilmoituksen, mutta elokuussa 2024 päättyneessä poliisitutkinnassa ei löydetty taloudenhoidosta mitään epäselvyyksiä. == Lähteet == Luokka:Suomen jalkapallohallit Luokka:Kemin rakennukset ja rakennelmat
Lusófona-yliopisto

Lusófona-yliopisto (, lyhennys ULusófona) on yksityinen yliopisto Portugalissa. Vuonna 1998 perustetulla yliopistolla on kaksi kampusta: Lissabonissa (Centro Universitário Lisboa) ja Portossa (Centro Universitário Porto). Se oli Portugalin suurin yksityinen yliopisto. Opiskelijoita on noin 16 900 ja opetushenkilökuntaan kuului runsas 1 600 ihmistä. Lisäksi yliopisto on osa portugalinkielisten (lusofonisten) yliopistojen yliopistoverkkoa (Grupo Lusófona), johon kuuluu Portugalin toimipisteiden lisäksi yliopistoja tai tiedekuntia Brasiliasta sekä Afrikan porugalinkielisistä maista (Guinea- Bissau, Kap Verde ja Mosambik). Näissä opiskelee yhteensä noin 75 000 korkeakouluopiskelijaa. Brittiläinen THE-yliopistoranking sijoitti Lusófona- yliopiston maailmanlistansa luokkaan 1501+, kun luokittelussa oli mukana yhteensä runsas 2000 yliopistoa tai korkeakoulua. == Lähteet == Luokka:Portugalin yliopistot
Synti – dokumentti jokapäiväisistä rikoksista

Synti – dokumentti jokapäiväisistä rikoksista on Susanna Helken ja Virpi Suutarin ohjaama lyhyt dokumenttielokuva vuodelta 1996. Elokuva käsittelee seitsemää kuolemansyntiä. Ihmiset tunnustavat syntejään rikospaikoilla – kodeissa, työpaikoilla ja puutarhoissa – luoden intiimin ja rehellisen kuvan arkisista moraalisista valinnoista. Elokuvan kerronnasta vastaa Risto Helke, ja mukana on laaja joukko esiintyjiä eri elämäntilanteista. Dokumentin visuaalinen ilme perustuu autenttisiin kuvauspaikkoihin eri puolilla Suomea. Musiikin on säveltänyt Tuomas Kantelinen. Elokuva sai useita palkintoja, kuten Tampereen elokuvajuhlien yleisöpalkinnon sekä Kritiikin kannukset. Se esitettiin useilla kansainvälisillä festivaaleilla ja keräsi televisioesityksissä merkittäviä katsojamääriä. Dokumentti herättää ajatuksia ihmisten moraalisista valinnoista ja jokapäiväisistä synneistä, tehden siitä ajattoman ja vaikuttavan katselukokemuksen. == Lähteet == * Synti – dokumentti jokapäiväisistä rikoksista Luokka:Suomalaiset dokumenttielokuvat Luokka:Synti Luokka:Virpi Suutarin ohjaamat elokuvat
Erkki Meronen

Erkki ”Ekku” Meronen (s. 4. syyskuuta 1952 Helsinki) on entinen suomalainen superkevyen sarjan ammattinyrkkeilijä, joka kilpaili vuosina 1971–1978. == Ammattilaisura == Meronen aloitti ammattilaisuransa kautta aikojen nuorimpana suomalaisena. Meronen otteli ammattilaisurallaan 39 ottelua, joista voitti 36 ja hävisi kolme ilman yhtään tasapeliä. Meronen debytoi ammattilaisena lokakuussa 1971 ja saavutti urallaan useita voittoja teknisillä tyrmäyksillä ja pistevoitoin. Hän otteli pääasiassa Pohjois-Euroopassa, erityisesti Kööpenhaminassa, Randersissa ja Helsingissä. Viimeisissä otteluissaan hän kärsi tappiot Johnny Pinchamille ja Clinton McKenzielle. == Tuomariura == Aktiiviuransa jälkeen Meronen on toiminut niin kehätuomarina kuin arvostelutuomarinakin. Hän on ollut kehätuomarina 338 ottelussa vuosina 1983–2020 ja arvostelutuomarina 429 ottelussa vuosina 1982–2024. Lisäksi hän on toiminut tarkastajana 17 kotimaisessa nyrkkeilyottelussa vuosina 2007–2022. == Lähteet == Luokka:Suomalaiset nyrkkeilijät Luokka:Suomalaiset nyrkkeilytuomarit Luokka:Vuonna 1952 syntyneet
CNA

CNA voi tarkoittaa seuraavia: * CNA, Taiwanin keskusuutistoimisto * CNA, The Campaign for North Africa, Simulations Publicationsin vuonna 1979 julkaisema lautapeli * CNA Center, pilvenpiirtäjä Chicagossa.
Axel Ebbe

Axel Emil Ebbe (27. maaliskuuta 1868 Hököpinge – 28. syyskuuta 1941 Hököpinge) oli ruotsalainen kuvanveistäjä ja runoilija. Hän opiskeli Stephan Sindingin johdolla Kööpenhaminassa ja asui sitten useita vuosia Pariisissa. Ebben veistokset edustavat jugendia ja symbolismia. Hän julkaisi myös runokokoelmia omalla paikallismurteellaan. ==Teoksia== Mannen som bryter sig ur klippan, 2017.jpg|Mannen som bryter sig ur klippan (Lund, 1918) Invalidmonumentet 002.jpg|Invalidmonumentet (Trelleborg, 1926) Arbetets ära, Möllevångstorget.jpg|Arbetets ära (Malmö, 1929) Den heliga lågan 2007.jpg|Den heliga lågan (Trollhättan, 1931) Snapphanen av Axel Ebbe-1.jpg|Snapphane (Hässleholm, 1934) Sjöormen av Axel Ebbe, fontän i Trelleborg.jpg|Sjöormen (Trelleborg, 1935) Macklean, Rutger; staty av Axel Ebbe.jpg|Rutger Macklean (Svaneholm) ==Lähteet== ==Aiheesta muualla== Luokka:Ruotsalaiset kuvanveistäjät Luokka:Ruotsalaiset runoilijat Luokka:Vuonna 1868 syntyneet Luokka:Vuonna 1941 kuolleet
Marjo Smolander

Marjo Smolander (s.1986) on suomalainen kanteleensoittaja, kansanmuusikko ja musiikkipedagogi. Smolander on erikoistunut taiteellisessa työskentelyssään kulttuurien välisiin musiikkiyhteistöihin ja on työskennellyt Senegalissa ja Malissa. Koulutukseltaan Smolander valmistui kansanmusiikin maisteriksi Sibelius-Akatemiasta 2015 ja maailmanmusiikin maisteriksi Jyllannin konservatoriosta () Tanskasta. Musiikkipedagogiksi Smolander on valmistunut 2011 ja hän suoritti ylemmän ammattikorkeakoulututkintoon 2023.. Smolander soitti 1990 ja 2000 -luvuilla kanteryhmä Rämpsäköissä. 2010-luvulla Smolander ja Pauliina Kauppila muodostivat yhteiskunnallisesti kantaaottavaa musiikkia tehneen Zäpämmät-yhtyeen. Vuonna 2020 Zäpämmät valittiin Kanteleliiton vuoden yhtyeeksi. 2020-luvulla Smolander on ollut mukana suomalais-senegalilaisessa musiikkia ja lastenkirjoja wolofin kielellä tekevässä Sunuy xale -ryhmässä ja suomalais-malilaisessa Sinimuso-yhtyeessä. Smolander tunnetaan taiteilijanimellä Mar Yo yhteisestä duostaan senegalilaisen räppärin Eve Crazyn kanssa. Smolander julkaisi ensimmäisen sooloalbuminsa Cosmologies vuonna 2021. == Lähteet == == Aiheesta muualla == * marjosmolander.com - kotisivut Luokka:Suomalaiset kansanmuusikot Luokka:Vuonna 1986 syntyneet Luokka:Elävät henkilöt Luokka:Suomalaiset kanteleensoittajat
Cerebras

Cerebras Systems on yhdysvaltalainen, vuonna 2016 (tai 2015) perustettu teknologiayritys, joka valmistaa tekoälylaskentaa varten optimoituja, poikkeuksellisen suurikokoisia mikropiirejä. Forbesin tekoäly-yritysten AI50-listalla (2024) olevan yrityksen kotipaikka on Sunnyvale, Kalifornia, Yhdysvallat. Kevääseen 2024 mennessä kasvuyhtiö oli kerännennyt usealla rahoituskierroksella noin 720 miljoonaa dollaria kehitystyölleen. Cerebras on kehittänyt tekoälylaskentaan optimoituja, piiriarkkitehtuuriltaan innovatiivisia, erittäin suurikokoisia (piikiekkolevyn tai ruokalautasen kokoluokkaa olevia) huipputehokkaita tekoälyprosessoreita, näihin pohjautuvia pienikokoisia tietokonejärjestelmiä ja edelleen useamman järjestelmän sisältäviä, lineaarisesti skaalautuvia supertietokoneita, joilla tekoälymallien kouluttamista voidaan suuresti nopeuttaa. Yhtiön prosessoreista (WSE-3) ja tietokonejärjestelmistä (CS-3) oli vuonna 2024 valmistunut kolmas sukupolvi. Time-lehti nimesi kaikkien aikojen suurimman 'prosessorisirun' (Wafer-Scale Engine 3, WSE-3) yhdeksi vuoden 2024 parhaista keksinnöistä. Koska yrityksen tekoälyprosessoreilla voidaan yhtiön ilmoituksen mukaan saavuttaa kymmeniä tai satojen kilpailevien grafiikkapiirien laskentakyky fyysisesti paljon pienemmällä järjestelmällä, myös tekoälylaskennan sähkökulutus ja laskentakeskuksen tilantarve oleellisesti supistuu. Yhteistyössä asiakkaidensa kanssa tekemillään tapaustutkimuksilla Cerebras on osoittanut järjestelmänsä ketteryyden esimerkiksi käännettäessä tekoälyyn pohjautuvaa bottia toiselle kielelle (GPT-3 -dekooderiin pohjautuva arabiankielinen Jais-keskustelubotti), kääntäessään yksikielistä laajaa kielimallia toiselle kielelle (Llama 2 arabiaksi), ja edelleen kolmannelle (hindiksi) sekä päivitettäessä mallin uudempaan versioon (Llama 3 arabiaksi). Syyskuussa 2024 yhtiö ilmoitti aikeistaan listautua pörssiin lisärahoituksen keräämiseksi. Yhtön toiminta oli yhä tappiollista, esimerkiksi 2024 ensimmäisen puoliskon aikana tappiota kertyi noin puolet liikevaihdosta (67 milj./136 milj. USD). Yhdysvaltain viranomaiset ottivat listautumisaikeiden vuoksi yhtiön rahoitusrakenteen ja mittavat ulkomaankaupat Arabiemiraatteissa toimivan G42-teknologiakonsernin kanssa tarkemman selvittelyn kohteeksi, josta syystä yhtiö lykkäsi pörssilistautumistaan. Tammikuun lopulla 2025 yhtiö viesti ryhtyneensä monien asiakaspyyntöjen vuoksi ajamaan yhdysvaltalaisessa palvelinpilvessään kiinalaisen Deepseek R1 -tekoälymallin Llama-70B -versiota. Groq ja Microsoft olivat tehneet vastaavan ilmoituksen samalla viikolla. == Lähteet == Luokka:Tekoäly-yhtiöt Luokka:Yhdysvaltalaiset tietotekniikkayhtiöt
Raimo Puolimatka

Raimo Armas Puolimatka (synt. 1948) on turkulainen Puolimatkan suvun perillinen ja kiinteistösijoittaja. Hän on vuorineuvos Armas Puolimatkan poika ja Rauno Puolimatkan veli. Helsingin Sanomien verokoneessa hänelle oli kertynyt tuloja 32 112 936 euroa vuoteen 2023 mennessä. == Kaskenkatu 3 -kiinteistö == Raimo Puolimatka omistaa Suomen Talokauppa Oy:n, joka puolestaan on omistanut Kaskenkatu 3 -kiinteistön, joka on suojeltu rakennustaiteellisesti ja kulttuurihistoriallisesti arvokkaana. Tontilla olevien kahden 1800-luvulla rakennetun puutalon purkaminen on kielletty. Turun kaupunki on vaatinut talojen kunnostamista, esittänyt korjausvaatimuksia ja asettanut 80 000 euron uhkasakon kiinteistöyhtiö Kaskenkatu 3:lle. Suomen Talokauppa Oy teki suojelupäätöksestä valituksen, mutta se hylättiin korkeimmassa hallinto-oikeudessa. Tammikuussa 2025 kiinteistöstä käytiin huutokauppa, jonka voitti Raimo Puolimatkan omistama yhtiö Kiinteistö Oy Turun Ilmarisenkatu 4-6. == Niklaamo Raution tapaus == Omistamansa RP-yhtiöiden kautta Raimo Puolimatka oli osallisena myös Niklaamo Raution jälkeensä jättämän saastuneen maaperän tapauksessa. Turun Itäharjulla toiminut vanha niklaamo lopetti toimintansa 2018, minkä jälkeen kiinteistöön jäi kemikaaleja ja vaarallisia aineita. Ympäristönsuojelutoimisto kehotti poistamaan ne maaliskuussa ja kesäkuussa 2019. Koska Niklaamo Rautio ei huolehtinut velvoitteestaan, vastuun katsottiin siirtyvän alueen vuokralaiselle RP-yhtiöt oy:lle. Kaupunki päätyi teettämään itse ympäristöselvityksen maaperän pilaantuneisuudesta ja puhdistuksen tarpeesta sekä hätäsiivouksen, ja kustannukset päätettiin periä kiinteistön omistajalta RP-yhtiöiltä. Vastuukysymyksistä käytiin pitkään oikeutta, ja Raimo Puolimatka oli syytettynä ympäristön turmelemisesta. Joulukuussa 2024 Varsinais-Suomen käräjäoikeus päätti hylätä syytteet häntä vastaan, ja lasku siivouksesta lankesi Turun kaupungille. == Lähteet == Luokka:Suomalaiset suursijoittajat Luokka:Suomalaiset yritysjohtajat Luokka:Vuonna 1948 syntyneet Luokka:Elävät henkilöt
Stephen Bunting

Stephen Bunting (s. 9. huhtikuuta 1985 Liverpool) on englantilainen dartsinpelaaja. Oikealla kädellä heittävä Bunting on helmikuussa 2025 PDC:n maailmanlistan sijalla viisi.https://pdpa.co.uk/ranking-tables/ Hänen sisääntulokappaleenaan toimii David Guettan ja Sian Titanium. Vuodesta 2014 PDC:n kiertueilla mukana ollut Bunting voitti WDF-liiton World Masters -turnauksen kahdesti peräkkäin vuosina 2012 ja 2013.https://www.pdc.tv/players/stephen-bunting Ensimmäisen PDC:n major- voittonsa hän saavutti vuoden 2024 Masters-turnauksessa voitettuaan finaalissa Michael van Gerwenin 11–7. Tammikuussa 2025 hän voitti Bahrainin Masters- turnauksen finaalissa Gerwyn Pricen. PDC:n maailmanmestaruuskilpailuissa lempinimellä The Bullet tunnettu Bunting on selviytynyt parhaimmillaan välieriin vuosina 2021 ja 2025. == Lähteet == Luokka:Englantilaiset dartsinpelaajat Luokka:Vuonna 1985 syntyneet Luokka:Elävät henkilöt
Lomnice (joki)

Lomnice on joki Tšekissä. Se virtaa Brdyn ylämaalta etelään kohti Blatnáa, jonka jälkeen se laskee Otavaan. Lomnicen pituus on 56,6 kilometriä. == Nimi == Lomnice mainitaan ensimmäistä kertaa vuodelta 1785 peräisin olleessa asiakirjassa. Tätä ennen joki oli tunnettu nimellä Smolivecký potok.Bažatová 2009 s. 9–13 ==Vesistö== Lomnice saa alkunsa Třemšínin vuoren juurelta 733 metrin korkeudesta. Se virtaa nopeasti Brdyn ylämaalta kohti Blatnán tasankoja, jossa se kulkee alueen lampijärjestelmien ja Miroticen kaupungin kautta kohti Blatnáa. Lomnice laskee Otava-jokeen. === Sivujoet === Lomnicen vasemmanpuoleiset sivujoet ovat Metelský potok, Hajanský potok, Závišínský potok, Kostratecký potok sekä Skalice. Oikeanpuoleiset sivujoet ovat Hradištský potok, Pálenecký potok ja Mračovský potok. ==Talouskäyttö== Joen vettä käytetään muun muassa maanviljelyn, kalankasvatuksen sekä kuntien vesihuollon tarpesiin. Kalanviljelyn tuottaman orgaanisen aineen takia Tšekin hydrometeorologinen instituutti luokitteli joen erittäin saastuneeksi vuonna 2008. == Lähteet == * ===Viitteet=== == Aiheesta muualla == * Lomnicen virtaustietoja Tšekin hydrometeorologisen instituutin sivuilla Luokka:Tšekin joet Luokka:Etelä-Böömin lääni
Xpeng

Xpeng () on kiinalainen automerkki. Xpeng perustettiin vuonna 2014, ja ensimmäisen mallinsa se lanseerasi vuonna 2018. Automerkin taustalla toimiva yhtiö on nimeltään Guangzhou Xiaopeng Motors Technology. Yhtiön kanssa toimivat yhteistyössä Alibaba, Xiaomi ja Volkswagen. Xpengin mallistoon kuuluu vuoden 2025 alussa kuusi sähköautomalliahttps://autobild.fi/uutinen/uutuusautomerkki-suomeen--xpengin- maahantuonti-alkoi-kahdella-sahkokatumaasturilla-6.182.172702.325c685904. Näistä kolme on suunniteltu erityisesti Eurooppan markkinoille. Xpeng-autojen vienti Eurooppaan alkoi 2021. Suomeen Xpengin autoja alettiin viedä vuoden 2025 alussa. Ensimmäiset mallit olivat kaksi sähkötoimista katumaasturia, joiden hintahaitari on noin 46 000–76 000 euroa. Isompi malli on G9 ja pienempi G6. G6 on julkaistu Kiinassa vuonna 2023. G6:n kilpailijoihin kuuluvat mm. Tesla Model Y, Ford Mustang Mach-E, BYD Sealion 7, Audi Q4 E-Tron Sportback. Xpengin molemmissa malleissa on 800-volttinen sähköjärjestelmä, minkä sanotaan parantavan latausnopeutta. == Lähteet == Luokka:Kiinalaiset automerkit
Westmont College

Westmont College (lyh. WC) on Yhdysvaltain Kaliforniassa sijaitseva yksityinen korkeakoulu. Westmont College on perustettu vuonna 1937, ja se sijaitsee Santa Barbaran kaupungissa. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:Yhdysvaltalaiset kristilliset oppilaitokset Luokka:Santa Barbaran piirikunta
Fresnon Tyynenmeren yliopisto

Fresnon Tyynenmeren yliopisto (, lyh. FPU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1944 ja se sijaitsee Fresnon kaupungissa. Yliopisto on taustaltaan kristillinen, ja se toimii anabaptistisen Mennonite Brethren Church-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:Yhdysvaltalaiset kristilliset oppilaitokset Luokka:Fresnon piirikunta Luokka:Anabaptismi
Concordia-yliopisto (Irvine)

Concordia-yliopisto (, lyh. CUI) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1976 ja se sijaitsee Irvinen kaupungissa. Yliopisto on taustaltaan kristillinen, ja se toimii luterilaisen Missouri-synodin työyhteydessä. == Lähteet == == Aiheesta muualla == * Yliopiston verkkosivusto Luokka:Irvine Luokka:Kalifornian yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Martti Laaksonen

Martti Johannes Laaksonen (s. 30. elokuuta 1948 Seinäjoki) on suomalainen kauppatieteen professori emeritus. Laaksonen syntyi liikenneryhmäpäällikkö Kaarlo Johannes Laaksosen ja Marjatta Kuuselan perheeseen. Professori Hannu Laaksonen on hänen poikansa ja professori Pirjo Laaksonen hänen puolisonsa vuodesta 1993. Martti Laaksonen tuli ylioppilaaksi Seinäjoen lyseosta 1969 ja valmistui Vaasan kauppakorkeakoulusta ekonomiksi 1974 ja kauppatieteen maisteriksi 1975 ja lisensiaatiksi 1981. Kauppatieteen tohtoriksi hän väitteli 1988. Laaksonen oli tutkija Tukholman kauppakorkeakoulussa 1976, Vaasan kauppakorkeakoulussa assistentti 1975–1982, vt. yliassistentti ja vt. apulaisprofessori 1982–1990 ja Vaasan yliopistossa apulaisprofessori ja vt. professori 1990–1997 ja markkinoinnin professori 1998–2016. Laaksonen oli myös Vaasan yliopistossa markkinoinnin laitoksen johtaja 1992–1994, kauppatieteen tiedekunnan varadekaani 1995–1997 ja dekaani 2001–2007 ja toimi yliopiston hallituksen jäsenenä. == Lähteet == ==Aiheesta muualla== * Perspectives on marketing: essays in honour of professor Martti Laaksonen, Vaasa: Vaasan yliopisto, 2008, toim, Jorma Larimo, Ari Huuhka Luokka:Suomalaiset kauppatieteilijät Luokka:Suomalaiset professorit Luokka:Vaasan yliopiston professorit Luokka:Vuonna 1948 syntyneet Luokka:Elävät henkilöt
Simpsonin yliopisto

Simpsonin yliopisto (, lyh. SU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1921, ja se sijaitsee Reddingin kaupungissa. Yliopisto on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:Shastan piirikunta Luokka:Yhdysvaltalaiset kristilliset oppilaitokset
Point Loman Nazarene-yliopisto

Point Loman Nazarene-yliopisto (, lyh. PLNU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1902, ja se sijaitsee San Diegon kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:San Diego Luokka:Yhdysvaltalaiset kristilliset oppilaitokset
Azusan Tyynenmeren yliopisto

Azusan Tyynenmeren yliopisto (, lyh. APU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1899, ja se sijaitsee Azusan kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena. == Colleget ja koulut == Azusan Tyynenmeren yliopistossa toimivat seuraavat colleget ja koulut: * College of Arts, Humanities, Sciences and Theology ** School of Arts ** School of Humanities and Sciences ** School of Theology * College of Education and Behavioral Sciences ** School of Education ** School of Behavioral Sciences * College of Nursing and Health Sciences ** School of Nursing ** School of Health Sciences * School of Business and Management * Honors College == Lähteet == == Aiheesta muualla == * Yliopiston verkkosivusto Luokka:Los Angelesin piirikunnan yliopistot ja korkeakoulut Luokka:Yhdysvaltalaiset kristilliset oppilaitokset
Hope International -yliopisto

Hope International -yliopisto (, lyh. HIU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1928, ja se sijaitsee Fullertonin kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ- kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:Orangen piirikunta (Kalifornia) Luokka:Yhdysvaltalaiset kristilliset oppilaitokset
Jessupin yliopisto

Jessupin yliopisto (, lyh. JU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1939, ja se sijaitsee Rocklinin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:Placerin piirikunta Luokka:Santa Claran piirikunta Luokka:Yhdysvaltalaiset kristilliset oppilaitokset
San Diego Christian College

San Diego Christian College (lyh. SDCC) on Yhdysvaltain Kaliforniassa sijaitseva yksityinen korkeakoulu. San Diego Christian College on perustettu vuonna 1970, ja se sijaitsee Santeen kaupungissa. Korkeakoulu on taustaltaan yleiskristillinen ja se toimii tunnustuskunnista riippumattomana oppilaitoksena. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:San Diegon piirikunta Luokka:Yhdysvaltalaiset kristilliset oppilaitokset
Bethesda-yliopisto

Bethesda-yliopisto (, lyh. BUC) on Yhdysvaltain Kaliforniassa sijaitseva yksityinen korkeakoulu. Bethesda-yliopisto on perustettu vuonna 1976, ja se sijaitsee Anaheimin kaupungissa. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut Luokka:Orangen piirikunta (Kalifornia) Luokka:Yhdysvaltalaiset kristilliset oppilaitokset
Pioneer P-3 (X)

Pioneer P-3 (myös Pioneer-X, Atlas Able 4, Able 4B sekä Able IVB) oli Nasan rahoittama ja operoima, Jet Propulsion Laboratoryn sekä TRW:n valmistama ja Yhdysvaltain ilmavoimien vuonna 1959 laukaisema Pioneer-ohjelman laukaisussa räjähtänyt avaruusluotain. == Laukaisu == vasen|pienoiskuva|287x287px|Laukaisu 26. marraskuuta 1959 Atlas D -kantoraketilla. Pioneer P-3 laukaistiin Floridan Cape Canaveral Air Force Stationin laukaisualusta Launch Complex 14:sta 26. marraskuuta 1959 kello 7.26 UTC Atlas D -kantoraketilla. Luotain oli ensimmäinen, joka laukaistiin Atlas D -kantoraketin ylemmän vaiheen kanssa, joka mahdollisti kantoraketin kuljettaa suuremman määrän hyötykuormaa, kuin raketin aiemmat versiot. 45 sekuntia laukaisusta raketin kolmannen vaiheen muovinen suojakuori alkoi irrota raketista, joka johti raketin kolmannen vaiheen, missä Pioneer P-3 sijaitsi, irtoamiseen ja räjähtämiseen. Komentokeskus menetti yhteyden rakettiin 104 sekunnin jälkeen laukaisusta. Luotaimen huippukorkeus Maasta oli 1 000 kilometriä. === Onnettumuuden syy === Kantoraketin lasikuitusuojus oli pettänyt laukaisun jälkeisen liian suuren paine-eron vuoksi. == Luotaimen tehtävät == Nasan tavoitteena oli lähettää kattavavilla mittalaitteilla varustettu luotain Kuun kiertoradalle. Luotaimen suunniteltuja tehtäviä Kuun kiertoradalla olivat: * tutkia Maan ja Kuun välistä avaruutta. * tutkia säteilyä. * kehittää avaruusaluksen kauko- ohjausteknologiaa. * ottaa kuvia Kuusta. * tutkia magneettikenttiä. * arvioida Kuun massaa. * arvioida Kuun napojen topografiaa. * tutkia mikrometeorideja * tutkia matalataajuisia sähkömagneettisia aaltoja avaruudessa. == Rakenne == Palloa muistuttava Pioneer P-3 oli metrin levyinen ja pituudeltaan 1,4 metriä. Luotaimen pohjaan oli asennettu Vernier-rakettimoottori. Luotaimen sivuilla oli kolme kooltaan 60x60 cm aurinkokennoa, jotka latasivat luotaimen akkuja. Luotaimen sisällä oli suuri pallomainen hydratsiinisäiliö, jonka päällä oli kaksi pienempää palloa muistuttavia typpisäiliöitä. Hydratsiinisäiliö tuotti polttoainetta Vernier-rakettimoottorille, joka tekisi kiertoradan korjausliikkeitä Kuun kiertoradalla. Typpisäiliö tuotti polttoainetta toiselle moottorille, joka hidastaisi luotaimen nopeutta sopivalle Kuun kiertoradalle. Raketin pohjassa oli kaksi UHF-dipoliantennia sekä pitkä VLF-antenni. Luotaimen yläosassa oli kaksi UHF-antennia. === Tutkimuslaitteisto === Tutkimuslaite Suurenergiasäteilymittari Ionisaatiokammio Geiger–Müller-putki Matalaenerginen säteilytutka Kaksi magnetometriä Kuvanlukija Mikrometeoridihavaitsin Radiovastaanotin Toisiotutkavastain Videokamera == Lähteet == Luokka:Pioneer-ohjelma Luokka:Miehittämättömät avaruuslennot Luokka:Vuoden 1959 avaruustoiminta Luokka:Kuuluotaimet
Concordia-yliopisto (Ann Arbor)

Concordia-yliopisto (, lyh. CUAA) on Yhdysvaltain Michiganissa sijaitseva yksityinen yliopisto. Concordia-yliopisto on perustettu vuonna 1962, ja se sijaitsee Ann Arborin kaupungissa. Yliopisto on taustaltaan kristillinen, ja se toimii luterilaisen Missouri-synodin työyhteydessä. == Lähteet == == Aiheesta muualla == * Yliopiston verkkosivusto Luokka:Michiganin yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Spring Arborin yliopisto

Spring Arborin yliopisto (, lyh. SAU) on Yhdysvaltain Michiganissa sijaitseva yksityinen yliopisto. Yliopisto on perustettu vuonna 1873, ja se sijaitsee Spring Arborin kaupungissa. Yliopisto on taustaltaan kristillinen, ja se toimii metodistisen Free Methodist-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Michiganin yliopistot ja korkeakoulut Luokka:Yhdysvaltalaiset kristilliset oppilaitokset
Asetanisoli

Asetanisoli (C9H10O2) eli p-asetyylianisoli tai 4-metoksiasetofenoni on ketoneihin kuuluva aromaattinen orgaaninen yhdiste. Yhdistettä käytetään ainesosana hajusteissa. Yhdistettä esiintyy luonnossa useissa yrteissä ja hedelmissä esimerkiksi aniksessa, mintussa, tomaatissa ja lakassaJohannes Panten & Horst Surburg: "Flavors and Fragrances, 3. Aromatic and Heterocyclic Compounds", teoksessa Ullmann's Encyclopedia of Industrial Chemistry, John Wiley & Sons, New York, 2016. . ==Ominaisuudet, valmistus ja käyttö== Huoneenlämpötilassa asetanisoli on valkoista tai kellertävää kiteistä ainetta, jolla on makea ja kukkaismainen tuoksu. Yhdiste liukenee hieman veteen ja paremmin esimerkiksi etanoliin ja dietyylieetteriin. Asetanisolia valmistetaan anisolista Friedel–Crafts-asylointireaktiolla. Aiemmin asyloivana reagenssina on käytetty asetyylikloridia ja katalyyttinä alumiinikloridia, mutta zeoliittien katalysoima reaktio etikkahappoanhydridin kanssa on tehokkaampi. : Asetanisolia käytetään kukkaistuoksuissa, erityisesti saippuoiden hajustamiseen. ==Lähteet== Luokka:Aromaattiset yhdisteet Luokka:Ketonit
Cornerstone-yliopisto

Cornerstone-yliopisto (, lyh. CU) on Yhdysvaltain Michiganissa sijaitseva yksityinen yliopisto. Yliopisto on perustettu vuonna 1941, ja se sijaitsee Grand Rapidsin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena. == Lähteet == == Aiheesta muualla == * Yliopiston verkkosivusto Luokka:Michiganin yliopistot ja korkeakoulut Luokka:Yhdysvaltalaiset kristilliset oppilaitokset
North Central -yliopisto

North Central -yliopisto (, lyh. NCU) on Yhdysvaltain Minnesotassa sijaitseva yksityinen yliopisto. Yliopisto on perustettu vuonna 1930, ja se sijaitsee Minneapolisin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Minnesotan yliopistot ja korkeakoulut Luokka:Yhdysvaltalaiset kristilliset oppilaitokset Luokka:Helluntaiherätys Yhdysvalloissa
Bethany Lutheran College

Bethany Lutheran College (lyh. BLC) on Yhdysvaltain Minnesotassa sijaitseva yksityinen korkeakoulu. Bethany Lutheran College on perustettu vuonna 1927, ja se sijaitsee Mankaton kaupungissa. Korkeakoulu on taustaltaan kristillinen, ja se toimii luterilaisen Evankelisluterilaisen synodin työyhteydessä. == Lähteet == == Aiheesta muualla == * Yliopiston verkkosivusto Luokka:Minnesotan yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Crown College

Crown College on Yhdysvaltain Minnesotassa sijaitseva yksityinen korkeakoulu. Crown College on perustettu vuonna 1916, ja se sijaitsee St. Bonifaciusin kaupungissa. Korkeakoulu on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä. == Lähteet == == Aiheesta muualla == * Yliopiston verkkosivusto Luokka:Minnesotan yliopistot ja korkeakoulut Luokka:Yhdysvaltalaiset kristilliset oppilaitokset
Northwestern-yliopisto (Saint Paul)

Northwestern-yliopisto (Saint Paul) (, lyh. UNWSP) on Yhdysvaltain Minnesotassa sijaitseva yksityinen yliopisto. Yliopisto on perustettu vuonna 1902, ja se sijaitsee Saint Paulin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena. == Lähteet == == Aiheesta muualla == * Yliopiston verkkosivusto Luokka:Minnesotan yliopistot ja korkeakoulut Luokka:Saint Paul Luokka:Yhdysvaltalaiset kristilliset oppilaitokset
Concordia-yliopisto (Chicago)

Concordia-yliopisto (, lyh. CUC) on Yhdysvaltain Illinoisissa sijaitseva yksityinen yliopisto. Concordia-yliopisto on perustettu vuonna 1864, ja se sijaitsee Chicagon kaupungissa. Yliopisto on taustaltaan kristillinen, ja se toimii luterilaisen Missouri-synodin työyhteydessä. == Lähteet == == Aiheesta muualla == * Yliopiston verkkosivusto Luokka:Chicagon yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Greenvillen yliopisto

Greenvillen yliopisto () on Yhdysvaltain Illinoisissa sijaitseva yksityinen yliopisto. Greenvillen yliopisto on perustettu vuonna 1892, ja se sijaitsee Greenvillen kaupungissa. Yliopisto on taustaltaan kristillinen, ja se toimii metodistisen Free Methodist-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Illinois’n yliopistot ja korkeakoulut Luokka:Yhdysvaltalaiset kristilliset oppilaitokset Luokka:Metodistiset yliopistot
Judsonin yliopisto

Judsonin yliopisto (, lyh. JU) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1963, ja se sijaitsee Elginin kaupungissa. Yliopisto on taustaltaan kristillinen, ja se toimii baptistisen American Baptist Churches in the USA-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Illinois’n yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Trinity International -yliopisto

Trinity International -yliopisto (, lyh. TIU) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1897, ja se sijaitsee Deerfieldin kaupungissa. Yliopisto on taustaltaan kristillinen, ja se toimii kongregationalistisen Evangelical Free Church of America- kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Illinois’n yliopistot ja korkeakoulut Luokka:Yhdysvaltalaiset kristilliset oppilaitokset
North Park -yliopisto

North Park -yliopisto (, lyh. NPU) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1891, ja se sijaitsee Chicagon kaupungissa. Yliopisto on taustaltaan kristillinen, ja se toimii Evangelical Covenant Church -kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Chicagon yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Olivet Nazarene -yliopisto

Olivet Nazarene -yliopisto (, lyh. ONU) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1907, ja se sijaitsee Bourbonnaisin kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Illinois’n yliopistot ja korkeakoulut Luokka:Yhdysvaltalaiset kristilliset oppilaitokset
Trinity Christian College

Trinity Christian College on Yhdysvaltain Illinoisissa sijaitseva yksityinen korkeakoulu. Trinity Christian College on perustettu vuonna 1959, ja se sijaitsee Palos Heightsin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä. == Lähteet == == Aiheesta muualla == * Yliopiston verkkosivusto Luokka:Illinois’n yliopistot ja korkeakoulut Luokka:Yhdysvaltalaiset kristilliset oppilaitokset
Wheaton College

Wheaton College on Yhdysvaltain Illinoisissa sijaitseva yksityinen korkeakoulu. Wheaton College on perustettu vuonna 1860, ja se sijaitsee Wheatonin kaupungissa. Korkeakoulu on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä. == Lähteet == == Aiheesta muualla == * Yliopiston verkkosivusto Luokka:Illinois’n yliopistot ja korkeakoulut Luokka:Yhdysvaltalaiset kristilliset oppilaitokset
Concordia-yliopisto (Wisconsin)

Concordia-yliopisto (, lyh. CUW) on Yhdysvaltain Wisconsinissa sijaitseva yksityinen yliopisto. Concordia-yliopisto on perustettu vuonna 1881, ja se sijaitsee Mequonin kaupungissa. Yliopisto on taustaltaan kristillinen, ja se toimii luterilaisen Missouri-synodin työyhteydessä. == Lähteet == == Aiheesta muualla == * Yliopiston verkkosivusto Luokka:Wisconsinin yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Wisconsin Lutheran College

Wisconsin Lutheran College (lyh. WLC) on Yhdysvaltain Wisconsinissa sijaitseva yksityinen korkeakoulu. Wisconsin Lutheran College on perustettu vuonna 1973, ja se sijaitsee Milwaukeen kaupungissa. Yliopisto on taustaltaan kristillinen, ja se toimii luterilaisen Wisconsinin evankelis-luterilaisen synodin työyhteydessä. == Lähteet == == Aiheesta muualla == * Yliopiston verkkosivusto Luokka:Wisconsinin yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Keski-Amerikan kristillinen yliopisto

Keski-Amerikan kristillinen yliopisto (, lyh. MACU) on Yhdysvaltain Oklahomassa sijaitseva yksityinen korkeakoulu. Yliopisto on perustettu vuonna 1953, ja se sijaitsee Oklahoma Cityn kaupungissa. Yliopisto on taustaltaan kristillinen, ja se toimii pyhityskristillisen Church of God (Anderson)-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Oklahoman yliopistot ja korkeakoulut Luokka:Yhdysvaltalaiset kristilliset oppilaitokset Luokka:Metodistiset yliopistot
Eteläinen Nazarene-yliopisto

Eteläinen Nazarene-yliopisto (, lyh. SNU) on Yhdysvaltain Oklahomassa sijaitseva yksityinen korkeakoulu. Yliopisto on perustettu vuonna 1899, ja se sijaitsee Bethanyn kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Oklahoman yliopistot ja korkeakoulut Luokka:Yhdysvaltalaiset kristilliset oppilaitokset
Oklahoman kristillinen yliopisto

Oklahoman kristillinen yliopisto (, lyh. OCU) on Yhdysvaltain Oklahomassa sijaitseva yksityinen korkeakoulu. Yliopisto on perustettu vuonna 1950, ja se sijaitsee Edmondin kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Oklahoman yliopistot ja korkeakoulut Luokka:Yhdysvaltalaiset kristilliset oppilaitokset
Mark Mylod

Mark Mylod on englantilainen elokuvaohjaaja. Hän on ollut ohjaajana useissa televisiosarjoissa, kuten Entourage, The Affair, Game of Thrones ja Succession, josta hän sai parhaan ohjauksen Emmy-palkinnon vuonna 2023. Hän on ohjannut myös kaksi jaksoa The Last of Usin toisella tuotantokaudella. Hän on myös ohjannut elokuvat Ali G Indahouse (2002), The Big White (2005), Sinun numerosi? – Kuinka monta on liian paljon? (2011) ja The Menu (2022). Vuonna 2024 hänet valittiin ohjaajaksi HBO:n uuteen Harry Potter -sarjaan. ==Lähteet== ==Aiheesta muualla== * Luokka:Brittiläiset elokuvaohjaajat Luokka:Primetime Emmy -palkinnon saajat Luokka:Elävät henkilöt
Wyoming Catholic College

Wyoming Catholic College on yksityinen katolinen korkeakoulu Yhdysvaltain Wyomingissä. Sen kampus sijaitsee Landerin kaupungissa. Wyoming Catholic College perustettiin vuonna 2005, ja ensimmäiset opiskelijat aloittivat opintonsa syksyllä 2007. Wyoming Catholic Collegessa voi suorittaa neljän vuoden Bachelor of Arts -tutkinnon vapaissa taidoissa. Jokainen korkeakoulun uusi opiskelija aloittaa opintonsa yhteisellä kolmen viikon erämaaretkellä Kalliovuorilla. Korkeakoulun kampuksella ei sallita televisioita, opiskelija- asuntolan internet-yhteys on rajoitettu koulun sähköpostiin ja tiettyihin verkkosivuihin, ja (äly)puhelinten käyttö kampuksella on kielletty. == Lähteet == ==Aiheesta muualla== Luokka:Wyomingin yliopistot ja korkeakoulut
Lee-yliopisto

Lee-yliopisto (, lyh. LU) on Yhdysvaltain Tennesseessä sijaitseva yksityinen korkeakoulu. Yliopisto on perustettu vuonna 1918, ja se sijaitsee Clevelandin kaupungissa. Yliopisto on taustaltaan kristillinen, ja se toimii helluntailaisen Church of God (Cleveland, Tennessee)-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Tennesseen yliopistot ja korkeakoulut Luokka:Yhdysvaltalaiset kristilliset oppilaitokset Luokka:Helluntaiherätys Yhdysvalloissa
Treveccan Nazarene-yliopisto

Treveccan Nazarene-yliopisto (, lyh. TNU) on Yhdysvaltain Tennesseessä sijaitseva yksityinen korkeakoulu. Yliopisto on perustettu vuonna 1901, ja se sijaitsee Nashvillen kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Nashville Luokka:Tennesseen yliopistot ja korkeakoulut Luokka:Yhdysvaltalaiset kristilliset oppilaitokset
King-yliopisto

King-yliopisto (, lyh. KU) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1867, ja se sijaitsee Bristolin kaupungissa. Yliopisto on taustaltaan kristillinen, ja se toimii presbyteerisen Presbyterian Church (USA)-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Tennesseen yliopistot ja korkeakoulut Luokka:Yhdysvaltalaiset kristilliset oppilaitokset
Kavalanit

Kavalanit (omakielinen nimi: kbalan, ) ovat yksi Taiwanin 16 kansallisesti tunnustetuista alkuperäiskansoista. Vuonna 2020 alkuperäiskansojen neuvosto arvioi kalavanien määräksi 1 492. Kavalanien asuinalue on perinteisesti sijoittunut Yilanin piirikuntaan Taiwanin pohjoisosissa, kunnes han- kiinalaiset alkoivat ottamaan saarta haltuunsa. Qing-dynastia pyrki alistamaan Taiwanin alkuperäiskansoja, ja kavalanit alkoivat muuttamaan etelämmäs kohti nykyistä Hualienin piirikunnan alueelle 1800-luvun alkupuoliskolla. Vuonna 1878 sattuneen ns. Takobowan tapauksen jälkeen lähes kaikki Hualienin kavalanit tapettiin. Tästä selvinneet kavalanit pakenivat amisien kyliin ja asuivat valtaapitäviltä piilossa seuraavan 100 vuoden ajan. Yilaniin jääneet pienet kavalanien ryhmät ovat sittemmin assimiloituneet han-kiinalaisiin. Perinteiset kavalanitalot on rakennettu paalujen päälle. == Lähteet == Luokka:Taiwanin alkuperäiskansat
Lipscombin yliopisto

Lipscombin yliopisto (, lyh. LU) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1891, ja se sijaitsee Nashvillen kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Tennesseen yliopistot ja korkeakoulut Luokka:Yhdysvaltalaiset kristilliset oppilaitokset
Milliganin yliopisto

Milliganin yliopisto (, lyh. MU) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1866, ja se sijaitsee Elizabethtonin kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ- kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Tennesseen yliopistot ja korkeakoulut Luokka:Yhdysvaltalaiset kristilliset oppilaitokset
Eteläinen adventistinen yliopisto

Eteläinen adventistinen yliopisto () on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1892, ja se sijaitsee Collegedalen kaupungissa. Yliopisto on taustaltaan kristillinen, ja se toimii seitsemännen päivän adventistiliikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Tennesseen yliopistot ja korkeakoulut Luokka:Yhdysvaltalaiset kristilliset oppilaitokset
Southeastern-yliopisto

Southeastern-yliopisto (, lyh. SEU) on Yhdysvaltain Floridassa sijaitseva yksityinen yliopisto. Yliopisto on perustettu vuonna 1935, ja se sijaitsee Lakelandin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Floridan yliopistot ja korkeakoulut Luokka:Yhdysvaltalaiset kristilliset oppilaitokset Luokka:Helluntaiherätys Yhdysvalloissa
Warnerin yliopisto

Warnerin yliopisto () on Yhdysvaltain Floridassa sijaitseva yksityinen yliopisto. Yliopisto on perustettu vuonna 1968, ja se sijaitsee Lake Walesin kaupungissa. Yliopisto on taustaltaan kristillinen, ja se toimii pyhityskristillisen Church of God (Anderson)-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Floridan yliopistot ja korkeakoulut Luokka:Yhdysvaltalaiset kristilliset oppilaitokset Luokka:Metodistiset yliopistot
Palm Beachin Atlantin yliopisto

Palm Beachin Atlantin yliopisto (, lyh. PBA) on Yhdysvaltain Floridassa sijaitseva yksityinen yliopisto. Yliopisto on perustettu vuonna 1968, ja se sijaitsee West Palm Beachin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä. == Lähteet == == Aiheesta muualla == * Yliopiston verkkosivusto Luokka:Floridan yliopistot ja korkeakoulut Luokka:Palm Beachin piirikunta Luokka:Yhdysvaltalaiset kristilliset oppilaitokset
Kentuckyn kristillinen yliopisto

Kentuckyn kristillinen yliopisto (, lyh. KCU) on Yhdysvaltain Kentuckyssa sijaitseva yksityinen yliopisto. Yliopisto on perustettu vuonna 1919, ja se sijaitsee Graysonin kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ- kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Kentuckyn yliopistot ja korkeakoulut Luokka:Yhdysvaltalaiset kristilliset oppilaitokset
Asburyn yliopisto

Asburyn yliopisto () on Yhdysvaltain Kentuckyssa sijaitseva yksityinen yliopisto. Yliopisto on perustettu vuonna 1890, ja se sijaitsee Wilmoren kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena. == Colleget ja koulut == Asburyn yliopistossa toimivat seuraavat colleget ja koulut: * College of Arts, Humanities and Social Sciences * School of Education * Shaw School of Sciences * School of Christian Studies * Dayton School of Business * School of Communication Arts == Lähteet == == Aiheesta muualla == * Yliopiston verkkosivusto Luokka:Kentuckyn yliopistot ja korkeakoulut Luokka:Yhdysvaltalaiset kristilliset oppilaitokset